Բորնմութ

**Բորնմութ** (. անգլերեն արտասանությամբ՝ ), քաղաք Անգլիայում՝ Դորսեթ արարողակարգային (ցերեմոնիալ) կոմսությունում, Լա Մանշի ափին։ Արևմուտքից սահմանակից է Փուլին։ Առողջարանային քաղաք է, լոնդոնցիների սիրած հանգստավայրերից մեկը։ Անվանման թարգմանությունն է՝ «Բորնի գետաբերան» (Բորնը քաղաքի միջով անցնող և Լա Մանշ թափվող գետակի անունն է)։ Բորմութի զբաղեցրած տարածքը  քառակուսի կիլոմետր է, բնակչության թվաքանակը 2001 թվականի տվյալներով՝ 167&nbsp;527, 2004 թվականի տվյալներով՝ 163,5 հազար։ «Բորնմութ, Քրայստչըրչ և Փուլ» ունիտար միավորի վարչական կենտրոնն է։

Տեղի լողափերի և գեղատեսիլ բնության գրավչությունն առաջինը նկատել ու գնահատել է դորսեթցի կալվածատեր Թրեգոնուելը, ով 1810 թվականին ամառանոց է կառուցել այստեղ։ Երեք տասնամյակ անց տեղի տնային տնտեսությունների թիվը հասել է 26-ի։ 1870 թվականին երկաթուղին հասել է Բորնմութ՝ հեշտացնելով լոնդոնցիների այցելությունները։ Առողջավայրը լայն ժողովրդականություն է վայելում հատկապես թոշակառուների շրջանում։ Մասնավորապես՝ այստեղ է կյանքի վերջին ժրջանն անցկացրել և մահկանացուն կնքել նշանավոր գրող Ջոն Ռոնալդ Ռուել Թոլքինը։

Քաղաքում ստեղծված հարմարություններից օգտվելով՝ այստեղ հաճախ են անցկացնում բարձր մակարդակի խորհրդակցություններ, վեհաժողովներ, համագումարներ։ Գործում է միջազգային օդանավակայանը։ 1992 թվականին հանդիսավորությամբ բացվել է  համալսարանը։ Բորնմութի թիմը հանդես է գալիս Անգլիայի ֆուտբոլի բարձրագույն խմբի առաջնությունում։

Քաղաքի կենտրոնն աչքի է ընկնում Վիկտորյա թագուհու ժամանակաշրջանի ճարտարապետական հուշարձաններով։ Ուշադրություն է գրավում հատկապես Սուրբ Պետրոս եկեղեցու 202 ոտնաչափ (62 մետր) բարձրությամբ սրածայր գմբեթը։ Բորնմութ այցելող զբոսաշրջիկների թիվն անընդհատ ավելացել է՝ հասնելով տարեկան ավելի քան հինգ միլիոնի։ Հանգստացողներին գրավում են ոչ միայն տեսարժան վայրերը, այլև լողափերը, գիշերային աշխույժ կյանքը։  Քաղաքը միաժամանակ համբավվել է որպես տարածաշրջանային գործարար կենտրոն, որտեղ գործում են Բորնմութի միջազգային կենտրոնը, ֆինանսական սեկտորը, որն ապահովում է ավելի քան մեկ միլիարդ ֆունտ սթեռլինգ համախառն հավելյալ արժեք։

## Տեսարժան վայրեր
* «Բորնմութ» լողափը
* Արվեստների թանգարանն ու պատկերասրահը
* Hengistbury Head Beach (լողափ)
* Alum Chine Beach (լողափ)
* Lower Gardens (զբոսայգի)
* Օվկիանոսարիումը
* Southbourne Beach (լողափ)
* Բորնմութի ժամանցի (զվարճանքների) կենտրոնը
* Boscombe Pier (Բոսքոմբ նավամատույցը)
* Բորնմութի նավամատույցը

## Կլիմա
Ինչպես ողջ Մեծ Բրիտանիան, Բորնմութն էլ ունի չափավոր օվկիանոսային կլիմա՝ տարեկան և օրական ջերմաստիճանների ոչ կտրուկ, սահուն անցումներով, մեղմ ամառներով ու զով ձմեռներով։ 1991-ից մինչև 2020 թվականը օդի տարեկան միջին ջերմաստիճանը եղել է , ամենատաք ամիսները՝ հուլիսն ու օգոստոսը՝ , առավել զով ամիսները՝ հունվարն ու փետրվարը՝ : Տեղումների (անձրևների) տարեկան միջին քանակը մոտավորապես  է՝ երկրի միջին ցուցանիշից () բավականին պակաս։ Օդի միջին ջերմաստիճանի վրա զգալի ազդեցություն է թողել քաղաքի ծովափնյա դիրքը։ 1960 թվականից ի վեր օդի ջերմաստիճանի առավելագույն և նվազագույն ցուցանիշները եղել են համապատասխանաբար -ը, որ արձանագրվել է 1990 թվականի օգոստոսին և -ը, որ արձանագրվել է 1963 թվականի հունվարին։ Վերջին տարիներին գրանցված ամենացածր ջերմաստիճանը եղել է -ը (2010 թվականի դեկտեմբեր ամսին)։ Փետրվարի ամենաբարձր ջերմաստիճանային ռեկորդը գերազանցվել է 2019 թվականին, երբ արձանագրվել է 17.8C.:

## Քույր քաղաքներ
Բորնմութի քույր քաղաքներն են՝

* , Նեթանյա
* , Լյուցեռն
* , Տրգու Մուրեշ

## Պատկերասրահ

Bournemouth town hall.jpg|Քաղաքապետարանը
Bournemouth 02.JPG|«Բորնմութ» լողափն ու Բոսքոմբ նավամատույցը
Boscombe pier entrance by David Dixon.jpg|Բոսքոմբ նավամատույցի մուտքը
Bournemouth, 100 Holdenhurst Road - geograph.org.uk - 878826.jpg|Ֆինանսական ծառայությունների շենքը
BournemouthIC.jpg|«Բորնմութ» միջազգային կենտրոնը
Shops and Apartments, Bournemouth Town Centre - geograph.org.uk - 733547.jpg|Տեսարան քաղաքի կենտրոնից
Bournemouth Christmas Market.jpg|Սուրբծննդյան շուկան. 2019 թ.
St. Peter's Church, Bournemouth, from Hinton Road..JPG|Սբ. Պետրոս եկեղեցին
Deancourt 14092013 vblackpool.jpg|Deancourt մարզադաշտը
Bournemouth railway station.JPG|Երկաթուղային կայարանը (կառուցվել է 1885 թ.)
Bournemouth, The Lansdowne - geograph.org.uk - 509109.jpg|Բորնմութի քոլեջի «Լանսդաուն» կամպուսը
Bournemouth St Stephen's church.jpg|Սբ. Ստեփանոս եկեղեցին (կառուցվել է 1898 թ.)
Bournemouth Synagogue.jpg|Սինագոգը
Bournemouth, the Waterfront building - geograph.org.uk - 670298.jpg|Ծովափնյա կինոթատրոնն ու ժամանցային կենտրոնը
Mary Shelley Blue Plaque on the Wall of St Peter's Churchyard, Bournemouth.jpg|Շելլիների տոհմի անդամների աճյունների հանգստարանի մասին հիշատակող հուշատախտակը Սուրբ Պետորս եկեղեցու պատին


## Ծանոթագրություններ

## Գրականություն
* 
* 
* 
* 
* 
* 

## Արտաքին հղումներ

* Բորնմութի քաղաքային խորհրդի պաշտոնական տեղեկատվական կայքէջը
* Զբոսաշրջային տեղեկատվության կայքէջը

Կատեգորիա:Անգլիայի քաղաքներ
Կատեգորիա:Համալսարանական քաղաքներ
Կատեգորիա:Մեծ Բրիտանիայի քաղաքներ